দিঘা জগন্নাথ ধামে প্রথমবার রাস উৎসব! জানুন অনুষ্ঠানসূচি

দিঘা: আজ রাস পূর্ণিমা। দিঘা জগন্নাথ মন্দিরে প্রথমবারে রাস উৎসব পালন হচ্ছে। সকাল থেকেই মন্দির সাজিয়ে তোলা হয়েছে, এই রাস উৎসবকে কেন্দ্র করে। প্রচুর ভক্ত সমাগম উপস্থিত হয়েছেন। পর্যটকদের পাশাপাশি আজ স্থানীয় বাসিন্দারাও এই রাস উৎসবে দিঘার জগন্নাথ মন্দিরে সামিল হলেন। জানা গিয়েছে, পঞ্চক ব্রতর আজ শেষ দিন। অনেকেই আবার জগন্নাথ মন্দিরে পুজো দিয়ে পঞ্চক ব্রত উৎসবে মাতলেন। সকাল থেকে শুরু হয়েছে বিশেষ পুজো পাঠ। সন্ধ্যারতি সহযোগে চলবে পুজাচর্না। দর্শনার্থীদের জন্য পূজা দেওয়ার ব্যবস্থা রয়েছে সেই সঙ্গে প্রসাদ প্রদানেরও ব্যবস্থা থাকছে। প্রথমবার রাস উৎসব পালন হচ্ছে সাড়ম্বরে।

অক্ষয় তৃতীয়ার দিন দিঘায় জগন্নাথ মন্দিরের উদ্বোধন করেন মুখ্যমন্ত্রী মমতা বন্দ্যোপাধ্যায়। আর তার পর সেখানে ধুমধাম করে পালন করা হয় রথযাত্রা। এরপর এই প্রথমবার সেখানে রাস পূর্ণিমার পুজো। আজ সকাল থেকেই নিয়ম মেনে পুজো শুরু হয়েছে দিঘায়।

আরও পড়ুন: আরও সস্তা হল সোনা-রূপো! আজকের রেট কত জানেন

মন্দির কর্তৃপক্ষ সূত্রের খবর, উৎসবের দিন সকাল থেকেই শুরু হবে মঙ্গল আরতি ও বিশেষ পুজো। থাকবে বিভিন্ন ভক্তিমূলক কর্মসূচি। সংগীত শিল্পীরা পরিবেশন করবেন ভজন ও কীর্তন। এছাড়া শাস্ত্রীয় নৃত্য ও ধর্মীয় কর্মসূচির আয়োজন থাকছে দুপুর পর্যন্ত। এছাড়াও থাকতে ৫৬ ভোগ নিবেদন। রাস উৎসবকে ঘিরে মন্দির চত্বরে নিরাপত্তা ব্যবস্থাও জোরদার করা হয়েছে।

দেখুন খবর:

The post দিঘা জগন্নাথ ধামে প্রথমবার রাস উৎসব! জানুন অনুষ্ঠানসূচি first appeared on KolkataTV.

The post দিঘা জগন্নাথ ধামে প্রথমবার রাস উৎসব! জানুন অনুষ্ঠানসূচি appeared first on KolkataTV.